CELEX: 32017R1405
Language: et
Date: 2017-07-31 00:00:00
Title: Komisjoni rakendusmäärus (EL) 2017/1405, 31. juuli 2017, millega muudetakse määrust (EÜ) nr 847/2006 teatavate Taist pärit kalatoodete ja -konservide suhtes kehtestatud liidu tariifikoodide osas

1.8.2017   
               
               
                  ET
               
               
                  Euroopa Liidu Teataja
               
               
                  L 200/1
               
            KOMISJONI RAKENDUSMÄÄRUS (EL) 2017/1405,
      31. juuli 2017,
      millega muudetakse määrust (EÜ) nr 847/2006 teatavate Taist pärit kalatoodete ja -konservide suhtes kehtestatud liidu tariifikoodide osas
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 27. veebruari 2006. aasta otsust 2006/324/EÜ Euroopa Ühenduse ja Tai Kuningriigi vahel kirjavahetuse vormis lepingu sõlmimise kohta üldise tolli- ja kaubanduskokkuleppe (GATT) 1994 artikli XXIV lõike 6 ja artikli XXVIII alusel seoses soodustuste muutmisega Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi loendites nende riikide Euroopa Liiduga ühinemise käigus, (1) eriti selle artiklit 2,
      ning arvestades järgmist:
      
                  (1)
               
               
                  Komisjoni määrusega (EÜ) nr 847/2006 (2) avati alates 2. juunist 2006 teatavate kalatoodete või -konservide impordiks kaks iga-aastast tollimaksuvaba tariifikvooti.
               
            
                  (2)
               
               
                  Vastavalt Euroopa Ühenduse ja Tai Kuningriigi vahelisele kirjavahetuse vormis lepingule, mis on lisatud otsusele 2006/324/EÜ, määrati teatav hulk igast tariifikvoodist Tai Kuningriigile ning ülejäänud osa igast tariifikvoodist on avatud kõikidest riikidest pärit impordile.
               
            
                  (3)
               
               
                  Riigipõhine tariifikvoot määratakse kaupade mittesooduspäritolu alusel. Mittesooduspäritolu kohta tehakse asjakohane märge liidus vabasse ringlusse lubamise deklaratsiooni. Teatavatel juhtudel tuleb sellele deklaratsioonile lisada päritoluriigi pädevate asutuste välja antud päritolutõend.
               
            
                  (4)
               
               
                  Määruse (EÜ) nr 847/2006 kohaselt tuleb Taile määratud tariifikvootide rakendamiseks esitada päritolusertifikaat, mis vastab komisjoni määruse (EMÜ) nr 2454/93 (3) artiklis 47 sätestatud tingimustele.
               
            
                  (5)
               
               
                  Määrus (EMÜ) nr 2454/93 tunnistati komisjoni rakendusmäärusega (EL) 2016/481 (4) kehtetuks alates 1. maist 2016.
               
            
                  (6)
               
               
                  Komisjoni rakendusmäärus (EL) 2015/2447, (5) mis kehtib alates 1. maist 2016, ei sisalda enam sellist päritolusertifikaadi väljaandmise ja esitamise korda, mis oleks võrreldav määruse (EMÜ) nr 2454/93 artiklis 47 sätestatud korraga, mida kohaldati kuni 30. aprillini 2016.
               
            
                  (7)
               
               
                  Selleks et importida liitu Taist pärit kalatooteid ja -konserve määruse (EÜ) nr 847/2006 avatud tariifikvootide alusel, on vaja esitada komisjoni määruses (EÜ) nr 136/2004 (6) sätestatud tingimustele vastav ühine veterinaariaalane sisenemisdokument (CVED). Veterinaariaalase sisenemisdokumendi (CVED) väljaandmise kord annab piisavad tagatised kalatoodete ja -konservide päritolu kohta.
               
            
                  (8)
               
               
                  Ühtlasi võivad tolliasutused nõuda, et deklareerija tõendaks kaupade päritolu vastavalt Euroopa Parlamendi ja nõukogu määruse (EL) nr 952/2013 (7) artiklile 61. See võimaldab nõuda lisaks ametlikule sertifikaadile ka muid tõendeid ning aitab tagada, et asjakohaseid eeskirju kohaldatakse vastavalt nõuetele.
               
            
                  (9)
               
               
                  Seepärast tuleks määrusest (EÜ) nr 847/2006 välja jätta nõue, mille kohaselt Taist pärit asjaomastele toodetele määratud tariifikvootide rakendamiseks tuleb esitada konkreetne päritolusertifikaat.
               
            
                  (10)
               
               
                  Tariifikvootide haldamise eeskirjad on sätestatud rakendusmääruses (EL) 2015/2447, millega alates 1. maist 2016 asendatakse määruse (EMÜ) nr 2454/93 artiklites 308a kuni 308d sätestatud eeskirjad. Määruse (EÜ) nr 847/2006 artiklit 4 tuleks muuta, et võtta arvesse uusi eeskirju.
               
            
                  (11)
               
               
                  Käesoleva määrusega ettenähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EÜ) nr 847/2006 artiklid 3 ja 4 asendatakse järgmisega:
      
         „Artikkel 3
         Päritolu määratakse kindlaks kooskõlas liidus kehtivate sätetega.
         Artikkel 4
         Käesolevas määruses sätestatud tariifikvoote hallatakse vastavalt komisjoni rakendusmääruse (EL) 2015/2447 (*1) artiklitele 49–54.
      
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 31. juuli 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 120, 5.5.2006, lk 17.
      
         (2)  Komisjoni 8. juuni 2006. aasta määrus (EÜ) nr 847/2006, millega avatakse teatavate kalatoodete või -konservide impordiks ühenduse tariifikvoodid ja sätestatakse nende haldamine (ELT L 156, 9.6.2006, lk 8).
      
         (3)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1).
      
         (4)  Komisjoni 1. aprilli 2016. aasta rakendusmäärus (EL) 2016/481, millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (ELT L 87, 2.4.2016, lk 24).
      
         (5)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
      
         (6)  Komisjoni 22. jaanuari 2004. aasta määrus (EÜ) nr 136/2004, milles sätestatakse kolmandatest riikidest imporditud kaupade veterinaarkontrolli kord ühenduse piiripunktides (ELT L 21, 28.1.2004, lk 11).
      
         (7)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).